**LETODIVY**

*Aby ste sa aj v lete mali na čo dívať!*

Každý júlový a augustový štvrtok podvečer (od 18:00) si budete môcť v našej záhrade vedľa budovy divadla vychutnať bohatý kultúrny program. Potešíme vás rozprávkou pre najmenších a pre tých väčších máme každý druhý štvrtok v mesiaci pripravený zaujímavý koncert. Vybrať si môžete z obľúbených rozprávok ako Červená čiapočka, Zaseknutá bundička, Safaládka a Špajdlička, či Osmijankove rozprávky o princeznách. Okrem domácich predstavení obohatia našu ponuku aj hosťujúce: Hanička bez rúk, či Noemova archa. Na záver leta vás prekvapí rozprávkou divadlo PIKI. Štvrtého júla otvorí „letnú sezónu“ spevohrami pre malých aj veľkých Miro Jilo. Júlovú koncertnú štafetu po ňom preberie vynikajúci Martin Geišberg (18. júl). Prvý august bude patriť Mozartovej Čarovnej flaute, ktorú pre najmenších poslucháčov pretavilo do zaujímavej podoby Hudobné centrum. A v druhej polovici mesiaca uvedieme dva netradičné koncerty nových talentov Chrissa Ellysa (15.8.) a Andrey Bučko (22.8). Nuž poďte s nami oživiť starú divadelnú záhradu, nech je z nej miesto letných divov! Vezmite si deku, čosi dobré pod zub a spravte si v našej záhrade príjemný rodinný piknik. O sluchovú a zrakovú pohodu sa vám postaráme my.